FANTINA-TA-WEB	S’auien escampilhat dès era prumeria contra eth senhor Magdalena, per tòrt d’aguesta lei que patissen tostemp es que s’enautissen, injúries e calomnies que dempús non sigueren senon petòfies, dempús malícies, e que fin finau s’esbugassèren deth tot: eth respècte venguec a èster acomplit, unanim, corau, e i auec un moment, en 1821, qu’aguestes paraules “eth senhor alcalde” se prononciauen en M… ara vòra deth M… lèu damb eth madeish accent qu’aguestes autes: “eth senhor avesque”, èren prononciades en D… en 1815.